Herlov BK

Skolevej 12

1231 Herlov

*Herlov Sparrekasse Fond*

Herlov BK ansøger hermed Herlov Sparrekasses Fond om tilskud til ét bordtennisbord til en samlet værdi af 8.750 kr.

**Herlov BK – Det lokale samlingspunkt**

Herlov BK (HBK) er en bordtennisklub i Herlov med over 25 medlemmer. HBK blev stiftet som forening i 1967 og har siden oprettelsen haft lokaler i kælderen på Herlov Lilleskole.

Vores medlemmer er alle fra Minipusling til Veteran 70, dvs. vi dækker et aldersspænd fra under 10 år til erfarne spillere over 70. Et aldersspænd, vi er stolte af, og som vi gør en stor dyd ud af at arbejde på tværs af, så alle i klubben kender hinanden.

Vi har træning hver mandag, tirsdag og torsdag kl. 19 – 22, ligesom foreningen har åbent hver lørdag kl.13 – 17, hvor klubbens medlemmer spiller mod hinanden på tværs af alder og køn. Der er ofte fuldt hus om lørdagen. Her kan medlemmerne udover at spille også hygge sig sammen med en sodavand eller en kop kaffe.

**Nyt bord til de kommende årtier**

Klubben råder i dag over seks bordtennisborde. Èt af bordene er fra 1989 og så slidt, at det ikke længere lever op til standarderne for klubbordtennis.

Herlov BK ønsker med denne ansøgning at søge Herlov Sparrekasse Fond om 8.750 kr. til indkøb at ét bordtennisbord, til en samlet værdi af 8.750 kr. Prisen er inkl. moms.

Bordet, vi ønsker at købe, er Stiga Premium Compakt 25. Klubben har i forvejen fem af disse borde, som vi er meget tilfredse med, og som vi forventer vil holde i flere årtier.

**Kontakt**

Har I spørgsmål til ansøgningen er I velkomne til at kontakte formand for bestyrelsen Klaus Jakobsen på 2312 1110 eller kl@herlovbk.dk.

Vi har vedlagt budget, referat fra sidste års generalforsamling, herunder årsregnskabet, som bilag.

Venlige hilsner

Klaus Jakobsen
Formand for Herlov BK